**สมองและระบบประสาท โดยนายแพทย์ อรชุน**

สมองและระบบประสาทมีโครงสร้างที่ซับซ้อน ทำหน้าที่ควบคุมกลไกต่าง ๆ ของร่างกาย ไม่ว่าจะเป็นการเคลื่อนไหว การรับความรู้สึก การคิด การจดจำ รวมถึงการแสดงออกด้านต่าง ๆ ของร่างกาย ผมเชื่อว่าสมองเป็นสิ่งมหัศจรรย์ สิ่งหนึ่งในร่างกายมนุษย์เรา หากเกิดความผิดปกติเกี่ยวกับสมองและระบบประสาทจำเป็นที่จะต้องได้รับการดูแลรักษาที่ถูกต้อง มีประสิทธิภาพ และทันท่วงที จากความสามารถทั้งหมดของสมอง ผมมั่นใจว่าสมองสามารถถ่ายโอนหรือเปลี่ยนถ่ายได้อย่างสมบูรณ์แบบเหมือนอวัยวะอื่นๆ เช่นกัน และผมอาจจะเป็นเพียงคนเดียวที่สามารถจะทำได้ ด้วยความเชี่ยวชาญในการเป็นหมอทางด้านสมองและระบบประสาท มาอย่างยาวนาน

สมอง เป็นอวัยวะสำคัญทำหน้าที่เป็นศูนย์กลางควบคุมการทำงานของร่างกาย หากเกิดความผิดปกติต่อส่วนหนึ่งส่วนใดของสมอง ย่อมส่งผลต่ออวัยวะที่สมองส่วนนั้นควบคุมอยู่ หนึ่งในโรคสมองที่เป็นสาเหตุการเสียชีวิตอันดับต้นๆ ของประชากรโลกและคนไทย ซึ่งมีแนวโน้มเพิ่มมากขึ้นเรื่อยๆ คือ โรคหลอดเลือดสมองตีบ และหลอดเลือดสมองแตก (Stroke) ทำให้เกิดอัมพฤกษ์ อัมพาต สาเหตุที่ทำให้เซลล์สมองตายเพราะขาดเลือด แบ่งออกได้เป็น 2 กลุ่ม คือ หลอดเลือดสมองตีบ หรืออุดตัน และหลอดเลือดสมองแตก

เมื่อถึงมือแพทย์ ผู้ป่วยจะได้รับการตรวจหาความผิดปกติในสมองด้วยเครื่องเอ็มอาร์ไอ (MRI) หรือซีทีสแกน (CT SCAN) ที่มีความละเอียดสูงเข้ามาช่วยในการวินิจฉัย เมื่อได้ข้อสรุปว่าเป็นโรคหลอดเลือดสมอง เพื่อให้ทำการรักษาอย่างเหมาะสม รวมถึงการให้ยาละลายลิ่มเลือด (R-TPA) ซึ่งจะให้ในผู้ป่วยที่มีข้อบ่งชี้และไม่มีข้อห้าม นอกจากนี้ ยังต้องเฝ้าติดตามอาการผู้ป่วยอย่างใกล้ชิด และให้การรักษาโรคแทรกซ้อนอย่างอัมพฤกษ์ อัมพาตที่อาจจะเกิดขึ้นอย่างรวดเร็ว ผู้ป่วยจะได้รับการทำกายภาพบำบัด เพื่อฟื้นฟูสมรรถภาพ และดำเนินการแก้ไขปัจจัยเสี่ยง เพื่อลดโอกาสการเกิดโรคซ้ำ